ທີ່ວາລະປະຊຸມຄົບຄະນະໃນມໍ່ໆມານີ້ຂອງລັດຖະສະພາ ເອີລົບ, ຄະນະກຳມະການ ເອີລົບ (EC) ໄດ້ປະກາດຍຸດທະສາດຮອດປີ 2020 ກ່ຽວກັບການເພີ່ມທະວີການຕ້ານກໍ່ການຮ້າຍ, ອາດຊະຍາກຳທາງເຄືອຂ່າຍ ອີນເຕີເນັດ ແລະ ອາດຊະຍາກຳມີການຈັດຕັ້ງ. ນີ້ແມ່ນໜຶ່ງໃນ 10 ໜ້າທີ່ບຸລິມະສິດເຊິ່ງທ່ານປະທານ EC Jean Claude Juncker ວາງອອກໃນອາຍຸການຂອງຕົນ. ທ່ານຮອງປະທານ EC Frans Timmetmans ຢັ້ງຢືນວ່າ: ບໍ່ມີປະເທດສະມາຊິກໃດໆ ສາມາດຕ້ານການກໍ່ການຮ້າຍ, ອາດຊະຍາກຳທາງເຄືອຂ່າຍ ອີນເຕີເນັດ ແລະ ອາດຊະຍາກຳມີການຈັດຕັ້ງ ພຽງລຳພັງຝ່າຍດຽວໄດ້, ດັ່ງນັ້ນແຜນການຂອງ EC ຈະຜັນຂະຫຍານການເຄື່ອນໄຫວ, ກະກຽມງົບປະມານ ແລະ ກົດໝາຍແມ່ນເພື່ອຮັບມືກັບການທ້າທາຍ 3 ຢ່າງດັ່ງກ່າວ. EC ຄາດຄະເນວ່າຈະສ້າງຕັ້ງສູນຕ້ານການກໍ່ການຮ້າຍຂອງ ເອີລົບ ເພື່ອແນໃສ່ສ້າງເງື່ອນໄຂໃຫ້ອົງການຕຳຫຼວດ ເອີລົບ (Europol) ເຄື່ອນໄຫວຢ່າງມີປະສິດທິຜົນກ່ວາອີກເມື່ອສົມທົບຂໍ້ມູນຂ່າວໃນການສືບສວນຂ້າມຊາດທີ່ກ່ຽວຂ້ອງເຖິງການກໍ່ການຮ້າຍ. ບັນດາຂໍ້ສະເໜີຂອງ EC ຕ້ອງໄດ້ຮັບການປຶກສາຫາລື ແລະ ຮັບຮອງເອົາຈາກບັນດາປະເທດສະມາຊິກ ແລະ ລັດຖະສະພາ ເອີລົບ.
(ແຫຼ່ງຄັດຈາກ VOV)